projecte-aina/catalan_government_crawling huggingface dataset:
Publicades les convocatòries per a producció i edició de llibres i fonogrames; per a activitats que fomentin la recerca, la conservació i la difusió del patrimoni etnològic; per a la producció d'espectacles i d'exposicions; i per a desplaçaments fora de Catalunya.
En data 7 de juliol, s'han publicat al DOGC les següents convocatòries:
- RESOLUCIÓ CLT/1575/2020, de 19 de juny, per la qual es dona publicitat a l'Acord del Consell d'Administració de l'Oficina de Suport a la Iniciativa Cultural, pel qual s'aprova la convocatòria en l'àmbit de la cultura popular i el patrimoni etnològic, per a la concessió de subvencions, en règim de concurrència competitiva, per a la producció i l'edició de llibres i fonogrames relacionats amb la cultura popular i tradicional per a l'any 2020 (ref. BDNS 513504).
- RESOLUCIÓ CLT/1576/2020, de 19 de juny, per la qual es dona publicitat a l'Acord del Consell d'Administració de l'Oficina de Suport a la Iniciativa Cultural, pel qual s'aprova la convocatòria en l'àmbit de la cultura popular i el patrimoni etnològic, per a la concessió de subvencions, en règim de concurrència competitiva, per a activitats que fomentin la recerca, la conservació i la difusió del patrimoni etnològic de Catalunya per a l'any 2020 (ref. BDNS 513565).
- RESOLUCIÓ CLT/1577/2020, de 19 de juny, per la qual es dona publicitat a l'Acord del Consell d'Administració de l'Oficina de Suport a la Iniciativa Cultural, pel qual s'aprova la convocatòria en l'àmbit de la cultura popular i el patrimoni etnològic per a la concessió de subvencions, en règim de concurrència competitiva, per a la producció d'espectacles i d'exposicions relacionats amb la cultura popular i tradicional per a l'any 2020 (ref. BDNS 513508).
- RESOLUCIÓ CLT/1587/2020, de 19 de juny, per la qual es dona publicitat a l'Acord del Consell d'Administració de l'Oficina de Suport a la Iniciativa Cultural, pel qual s'aprova la convocatòria en l'àmbit de la cultura popular i el patrimoni etnològic per a la concessió de subvencions, en règim de concurrència competitiva, per a desplaçaments fora de Catalunya per dur a terme activitats i projectes relacionats amb la cultura popular i tradicional per a l'any 2020 (ref. BDNS 513515).
Es poden presentar sol·licituds fins el dia 23 de juliol de 2020.
Els dies 29 i 30 de juny es van celebrar a Barcelona les jornades internacionals en format virtual "Patrimonio inmaterial.
L'èxit de les jornades virtuals Patrimonio inmaterial.
Celebraciones confinadas y retos post-covid 19 va posar de relleu la necessitat de crear espais de debat i reflexió sobre els impactes del covid en el patrimoni cultual immateria i els escenaris de futur.
Les jornades, convocades per la Universitat de Barcelona (UB), a través del projecte d'investigació "Patrimoni Immaterial i polítiques culturals: desafiaments socials, polítics i museològics", i el Grup de Recerca en Antropologia del Patrimoni, van comptar amb més de 400 inscrits de diversos països.
La inauguració de la jornada va anar a càrrec de la directora general de Cultura Popular i Associacionisme Cultural, qui va destacar el repte de les administracions en la gestió de la situació actual i com n'és d'important acompanyar i escoltar les necessitats dels diferents àmbits del patrimoni immaterial.
El programa de les jornades el formaven tres conferències i vint-i-vuit comunicacions, així com espais de debat.
No hi van faltar les comunicacions d'investigadors i entitats culturals catalanes reflexionant sobre castells, música tradicional, dansa, falles, patrimoni festiu, etnologia i rituals.
Pàgina web de la Universitat de Barcelona
RACO és un repositori cooperatiu del Consorci de Serveis Universitaris de Catalunya (CSUC) des del que es poden consultar, en accés obert, els articles a text complet de revistes científiques, culturals i erudites a Catalunya.
La principal finalitat de RACO és augmentar la visibilitat i facilitar la consulta de les revistes que inclou, així com també, difondre la producció científica i acadèmica de les revistes catalanes.
Aquest número conté un dossier central que porta per títol El Patrimoni cultural en contextos turístics, un dels temes cabdals de la societat catalana actual: el turisme i la seva relació amb el patrimoni cultural.
En l'actualitat, aquesta relació es troba en fase de redefinició en funció de l'evolució de la pandèmia global de la Covid-19, però també, en relació a d'altres reptes importants, com ara la resposta local davant d'un fenomen de caràcter també global com és el canvi climàtic.
Els articles que conformen el dossier aprofundeixen en totes aquestes qüestions, des de la gran amplitud de mirades i realitats analitzades, tant en l'àmbit català com a les Illes Balears, fins a uns exemples específics d'Andalusia i Galícia, com els casos de Matera (Itàlia), l'illa de Pasqua (Xile) o la comunitat Zafimaniry (Madagascar).
La resta d'aparats ( Miscel·lània, Recerques etnològiques i Crònica ) contenen articles diversos de gran interès i actualitat en relació al patrimoni etnològic català, com ara la relació, no sempre fàcil, entre les fetes taurines a les Terres de l'Ebre i el patrimoni cultural, o l'impuls patrimonial que ha representat la inclusió de la tècnica de la pedra seca a la Llista Representativa del Patrimoni Cultural Immaterial de la Humanitat.
S'ha de destacar també, entre d'altres, un article que s'endinsa en la tradició del Palo Monte, una religió d'origen afrocaribeny, que té implantació a Catalunya.
Pàgina de la REC al web de la Direcció General de Cultura Popular i Associacionisme Cultural
Coincidint amb la festivitat de Sant Jaume, 25 de juliol, la Festa i Romeria dels Fanalets de Sant Jaume de Lleida ha estat inscrita al Catàleg del Patrimoni Festiu de Catalunya.
La festa de Sant Jaume de Lleida rememora una antiga llegenda que explica que Sant Jaume, en el seu peregrinar apostòlic, va passar per Lleida, on va fer parada per descansar i recuperar forces.
Era de nit quan va arribar-hi i com que no hi veia tot caminant, a les palpentes, es va clavar una punxa al peu que li va impedir seguir caminant.
El dolor i els seus gemecs van arribar fins els àngels del Cel, que acudiren en el seu auxili amb fanalets, la llum dels quals li va permetre poder treure's la punxa i seguir el camí.
Una altra versió de la llegenda explica que van ser els infants de Lleida, els que van sortir amb lluminàries per auxiliar l'apòstol.
Enguany, la festa s'ha suspès a causa de la pandèmia, però el sentiment que desperta la festa ha estat ben present entre els lleidatans.
Nombrosos balcons i cases de la ciutat han penjat els tradicionals fanalets.
Web del Catàleg del Patrimoni Festiu
Antigament les fortes riuades s'emportaven els ponts del riu Besòs al seu pas per Sant Adrià.
L'enginy del habitants del poble va fer aparèixer l'ofici dels Passadors.
Els passadors eren homes forts que preparaven les passeres, una mena de ponts mòbils fets amb llargs taulons de fusta que permetien el pas per sobre de l'aigua, o els fangs i sorres.
Quan les condicions no ho permetien, utilitzaven la tracció humana, passant a les persones a collibè.
Com a cloenda de l'exposició itinerant "Patufet on ets?
Aureli Capmany (1868-1954)" de la Casa de Cultura de Sant Cugat, es representarà el proper 9 de setembre al claustre del Monestir, l'espectacle de teatre, titelles, gegants, bestiari i màscares, "La petita Capmany".
L'exposició itinerant "Tota pedra fa paret.
La pedra seca a Catalunya", produïda per l'Associació per la Pedra Seca i l'Arquitectura Tradicional i el Departament de Cultura de la Generalitat de Catalunya, estarà a Cadaqués del 6 d'agost al 13 de setembre (Societat l'Amistat), i a Manresa del 17 de setembre al 18 d'octubre (Casa Lluvià).
En el marc de l'Any Palmira Jaquetti, que commemora els 125 anys del seu naixement, es representarà el divendres 21 d'agost al Museu de la Mediterrània de Torroella de Montgrí i el dilluns 24 d'agost al Festival Dansàneu a l'església de Sant Pere de Sorpe, l'espectacle de Jordi Lara 'Palmira'.
Ahir al matí, la Directora General de Cultura Popular i Associacionisme Cultural, Ma.
Àngels Blasco, acompanyada pel Subdirector General, Antoni Herrera i el director dels Serveis Territorials a les Terres de l'Ebre, Ferran Bladé, s'ha reunit amb la nova junta de la Federació Catalana de Passions a la Sala Petita del Teatre de la Passió d'Esparreguera.
La visita al teatre i la reunió posterior ha permès fer balanç de la greu situació viscuda per la pandèmia i comprovar que amb les ajudes obtingudes les entitats que formen la Federació de Passions de Catalunya podran preparar i mantenir l'activitat la propera temporada.
Història del Casal Català de Brussel·les (1930-2020)", de l'historiador gironí Jordi Bohigas, ha estat publicada per l'editorial Afers.
Aquesta treball va obtenir la 5a Beca de recerca històrica Terra d'Ateneus, convocada l'any 2018 per l'Institut Ramon Muntaner (IRMU) i la Federació d'Ateneus de Catalunya, amb l'objectiu d'estudiar la repercussió social de l'associacionisme cultural ateneístic en un territori concret de l'àmbit català.
A La Fuliola es va presentar el proppassat diumenge 26 de juliol, el mural de Lily Brik dedicat a les festa del Segar i el Batre, que l'any passat va celebrar la 40 edició i aquest 2020 s'ha cancel·lat per la pandèmia del coronavirus.
Està previst fer la inauguració oficial del mural quan la situació sanitària ho permeti.
El proper 7 d'agost s'inaugura al Centre d'informació i interpretació del Parc Natural del Cadí-Moixeró de Bagà, l'exposició itinerant "Les campanes d'ús civil a Catalunya: cap a la concepció moderna del temps."
Els tocs de campana foren declarats element festiu patrimonial d'interès nacional l'octubre de 2017 pel Govern de la Generalitat de Catalunya.
La Revista d'etnologia de Catalunya estrena una nova pàgina web per tal de millorar-ne la visibilitat i la consulta dels seus continguts, a més també d'augmentar el seu nivell d'impacte en els repositoris i bases de dades d'indexació de les publicacions científiques.
Hi trobareu dos cercadors, un per paraules clau i l'altre per número de revista, que permeten fer cerques en tots els continguts, des de la primera revista publicada.
D'altra banda, la pàgina és completament navegable en aranès, així com en anglès i castellà, per tal de preservar els drets lingüístics de les persones de parles diferents al català i per facilitar-los l'accés als continguts de la REC.
Aquest nou disseny vol ser un pas més en el foment de l'accés a la investigació i a la producció de coneixement en el camp de l'etnologia catalana.
Esperem que gaudiu de la nova pàgina, i del nou any!
Estudiosa i divulgadora de l'antropologia i de la cultura popular i tradicional.
Diversos premis, entre els quals el Premi Joan Amades 2018.
Mostra de part de la col·lecció de materials d'imatgeria popular del fons Arxiu Joan Amades i Gelats.
Inauguració a la Filmoteca de Catalunya, 17 de gener.
El Consell de l'Associacionisme Cultural ha publicat el document corresponent a l'any 2019, fruit del treball de les diverses entitats que hi són representades.
Ja es poden consultar diverses publicacions sobre etnologia a CALAIX, el repositori digital del Departament de Cultura.
El llibre, editat pel Departament de Cultura, es presentarà als Lluïsos de Gràcia.
Representants dels governs i institucions participants presentaran el projecte sobre les Festes del foc dels solsticis del Pirineu.
L'exposició 'Les campanes d'ús civil a Catalunya: cap a la concepció moderna dels temps' s'inaugurarà a la delegació del Govern de la Generalitat de Catalunya davant de la Unió Europea.
Butlletí de Novetats del Centre de Documentació de Cultura popular
Consulta del elements del patrimoni etnològic
Exposició sobre la pedra seca a Catalunya
Tallers i Jornades de Memòria Oral
Delegació del Govern de la Generalitat de Catalunya davant de la Unió Europea
Aquesta trobada s'organitza com a cloenda de l'exposició ' Les campanes d'ús civil a Catalunya: cap a la concepció moderna dels temps ' que es va inaugurar el 20 de gener a l'espai Catalunya Europa a Brussel·les.
El dissabte, en sessió de matí i de tarda, tindran lloc diverses ponències on representants d'associacions i federacions de campaners i carillonistes de diversos països presentaran les seves experiències.
La trobada finalitzarà el diumenge amb una activitat lúdica.
La inscripció és gratuïta i oberta a campaners, carillonistes i altres persones interessades en la temàtica.
Els idiomes de la trobada seran el català i l'anglès.
Presentació del nou volum de la col·lecció "Temes d'Etnologia" sobre la casa i l'espai domèstic rural al Berguedà.
El Consell es reuní a Barcelona el 15 de gener, sota la presidència de la Directora General de Cultura Popular i Associacionisme Cultural, M. Àngels Blasco.
El Govern de la Generalitat de Catalunya ha inclòs "El Ball de Gitanes" de Sant Celoni al Catàleg del Patrimoni Festiu de Catalunya.
Nova aplicació mòbil sobre oferta cultural.
És una bona eina per a la consulta i difusió de les activitats de cultura popular i tradicional.
Permet als investigadors i entitats accedir a informació musical, des de partitures fins a repositoris d'enregistraments orals.
Trobat un document de 1543, el més antic fins ara, on ja es fa esment de les falles.
La DGCPAC ha participat al congrés que ha estat un punt de trobada de l'Antropologia Social i Cultural a Catalunya.
Cloenda amb un espectacle conjunt entre La Cobla Sant Jordí-Ciutat de Barcelona i el ballarí Cesc Gelabert.
Teatre de l'Arxipèlag, 20 de febrer.
Exposició itinerant 'Les ombres xineses'
Tallers i Jornades de Memòria Oral
Nova pàgina de la Revista d'Etnologia
El Departament de Cultura de la Generalitat de Catalunya, a través de la Direcció General de Cultura Popular i Associacionisme Cultural, ha impulsat la celebració de l'Any Palmira Jaquetti Isant (Barcelona, 21 de setembre de 1895 - Els Monjos, 8 de maig de 1963) amb motiu dels 125 anys del seu naixement.
Palmira Jaquetti és una de les moltes dones que, des d'un anonimat encara vigent, van contribuir a millorar el nivell cultural del país a partir de les seves inquietuds musicals, literàries, pedagògiques i humanístiques en general.
Com a dona d'una època en què era difícil ésser escoltada i valorada en el món intel·lectual i cultural, representa un paradigma de tantes altres dones, també anònimes, que van contribuir a construir un model de país.
La inauguració de l'Any va tenir lloc el passat 2 de març i la clausura està prevista pel 8 de maig de 2021.
Fundador d'entitats dansaires i cantaires, i impulsor de la recuperació de danses, especialment de la jota, a les Terres de l'Ebre.
Les entitats de l'OPEI es van reunir el passat 11 de febrer per tal de reactivar la recerca etnològica i preparar els cinc programes comuns de la xarxa.
L'informe és el resultat de la reunió dels agents implicats en l'impuls i gestió d'aquesta festa del passat mes de gener.
Jornada professional sobre la igualtat de gènere.
Ja podeu sol·licitar la inscripció o renovació de la vostra associació al Cens.
Termini obert fins el 30 d'abril.
Biblioteca, arxiu i fonoteca oberts a la consulta
Per a activitats de cultura popular i tradicional
Cerca de les activitats de cultura popular i tradicional arreu de Catalunya
Exposició "Les campanes d'ús civil a Catalunya.
Cap a la concepció moderna dels temps"
Davant la situació d'excepcionalitat en la que ens trobem immersos, des del Culturapopular.mes volem apropar-vos als continguts en línia sobre cultura popular i associacionisme cultural dels que podeu gaudir des de casa.
Trobareu el recull de totes aquestes propostes a l'apartat Cultura Popular i Associacionisme, dins l'espai de l'Agenda Cultural del Departament de Cultura on es recullen totes les propostes culturals en línia.
La Direcció General de Cultura Popular i Associacionisme Cultural posa a disposició de la ciutadania un gran volum de materials, com ara col·leccions digitals de publicacions sobre etnologia i de documentació gràfica sobre imatgeria popular, exposicions virtuals sobre temàtiques diverses, entrevistes a personalitats del sector enregistrades en el marc del projecte "Venim de lluny.
Veus de la cultura popular" i concerts destacats d'edicions anteriors de la Fira Mediterrània de Manresa.
Des de tots els àmbits de la cultura popular estan sorgint iniciatives per fer més amè el confinament i garantir l'accés a les diverses manifestacions de l'associacionisme i les festes des de casa.
Us animem a utilitzar el hashtag per fer difusió a les xarxes de totes aquelles activitats i iniciatives que esteu organitzant des de les entitats del país.
Biblioteca, arxiu i fonoteca oberts a la consulta
Per a activitats de cultura popular i tradicional
Cerca de les activitats de cultura popular i tradicional
En motiu de la passada diada de Sant Jordi, es va demanar a sis reconeguts actors i actrius que enregistressin en vídeo la lectura en veu alta d'una selecció de 13 poemes de Palmira Jaquetti.
Els poemes havien estat publicats a la revista Meridià, entre el 7 d'octubre de 1938 i el 14 de gener de 1939.
Aquest any la situació de confinament no va permetre celebrar la festa de la foma tradicional i aquest projecte va voler sumar-se a les propostes per fer arribar la cultura a les llars, alhora que es destacaven aquest conjunt de poemes coincidint amb la celebració de l'any commemoratiu del naixement de Palmira Jaquetti.
Els actors i actrius encarregats de les lectures varen ser: Maria Jesús Lleonart, Pepa Arenós, Enric Major, Mont Plans, Carme Sansa i Manel Barceló.
Podeu descarregar-vos els textos de cadascun dels poemes recitats al nostre web des d'on també podreu accedir als videos al nostre canal de Youtube.
Estudiós, membre d'entitats de cultura popular i cronista casteller.
Ha estat distingit per la seva trajectòria i difusió del fet casteller.
Serà diferent, però també celebrarem el DASC2020.
Consulteu la informació per presentar propotes d'activitats virtuals.
Ja podeu consultar el nou número de la REC que, com a tema central, analitza el turisme i la seva relació amb el patrimoni cultural.
Imatges de part de l'activitat associativa vinculada a Sant Jordi recollides al compte de Pinterest de la DGCPAC: dracs i dragues, catifes de flors i puntes de coixí.
Corals del país es van unir per interpretar "Oració al Senyor Sant Jordi" en línia la passada diada de Sant Jordi.
El seu objectiu principal és posar el patrimoni en un lloc preeminent i convertir-lo en un tema prioritari en les agendes dels poders públics.
Per a entitats, empreses i autònoms i per fer front a l'aturada de l'activitat derivada de l'emergència sanitària.
També ha activat altres ajudes anuals que havien quedat suspeses.
Biblioteca, arxiu i fonoteca oberts a la consulta
Per a activitats de cultura popular i tradicional
Cerca de les activitats de cultura popular i tradicional
Les nostres publicacions en línia
Consulta dels elements del patrimoni etnològic
El 27 de maig de 2014 el Govern de la Generalitat de Catalunya va declarar el 4 de juny Dia de l'Associacionisme Cultural (DASC), instaurant així una jornada dedicada a posar en valor el pes i la força de l'associacionisme cultural català.
Aquest any malauradament, a causa de la situació excepcional de pandèmia, les activitats no podran dur-se a terme de manera presencial.
No obstant això, des la Direcció General de Cultura Popular i Associacionisme Cultural no volem renunciar a la celebració del DASC 2020.
Hem preparat un acte institucional virtual que serà retransmès a través del canal de Youtube del Departament de Cultura i d'altra banda, les entitats ens proposen activitats per poder gaudir des de casa.
Perquè la cultura popular és una vivència compartida, malgrat les dificultats, les entitats es mantenen actives i ens mostren, un cop més, la seva capacitat d'adaptar-se a les cirmunstàncies.
Us desitgem un molt bon DASC 2020!
La primera referència del Corpus de Barcelona és de l'any 1320.
S'han programat diversos actes des d'ara fins al Corpus 2021.
Nova exposició a partir de materials de la col·lecció d'imatgeria del folklorista Joan Amades i Gelats (Arxiu de la DGCPAC del Departament de Cultura de la Generalitat de Catalunya).
El Departament de Cultura publica les condicions per fer actes culturals amb públic en locals i a l'aire lliure.
Convocades dues línies de subvencions per ajudar el sector cultural a fer front a les pèrdues i cancel·lacions per la COVID-19.
L'associacionisme cultural expressa la voluntat de recuperar l'activitat complint les mesures sanitàries, en la reunió amb la Consellera.
Passejada poètica per la Brussel·les de Josep Carner amb lectura de poemes davant els edificis on va viure.
El transport fluvial de fusta en rais, representat a Catalunya per les dues associacions de raiers de la Noguera Pallaresa i del Segre, entra oficialment a la candidatura internacional per la declaració com a Patrimoni Immaterial de la Humanitat.
Campaners italians i catalans ens han fet arribar la seva experiència en el món campaner.
Biblioteca, arxiu i fonoteca oberts a la consulta
Per a activitats de cultura popular i tradicional
Cerca de les activitats de cultura popular i tradicional
Consulta dels elements del patrimoni etnològic
Proposta d'activitats de Cultura popular a l'Agenda Cultural
Campus de cultura popular agrupa diferents activitats formatives que es despleguen arreu de Catalunya en l'àmbit de la cultura popular i tradicional.
Les associacions i empreses que gestionen els diferents cursos són les responsables de la programació i continguts.
L'oferta formativa que en resulta té com a denominador comú la qualitat i abasta un ampli espectre formatiu: instruments tradicionals, dansa, jotes, glosa, arquitectura popular, jocs tradicionals, cant coral, etnografia, pedagogia, etc.
Enguany, tot i les dificultats derivades de la crisi sanitària del Covid-19, el programa es manté i ofereix diverses opcions tant presencials com en línia.
Informador especialitzat en el món sardanista.
Creu de Sant Jordi (2012) i Medalla al mèrit sardanista (2000).
La publicació del Departament de Cultura guanya un dels Premis Josep A. Clavé del Cant Coral que atorga la Federació de Cors de Clavé i el Moviment Coral Català.
El Carrussel de la Costa Brava de Palafrugell i la Festa Major de l'Ametlla de Merola han estat incloses al Catàleg del Patrimoni Festiu de Catalunya.
Cançons i tonades de la tradició oral, de Ramon Vilar (Fonoteca de Música Tradicional) i 30 sardanes per a acordió diatònic, de Francesc Marimon (Eines de Cultura Popular).
La Fira combinarà el format en línia i el presencial i s'allargarà a sis dies per adaptar-se a la crisi sanitària i oferir totes les garanties de seguretat a públic i professionals.
Obert el termini de presentació de comunicacions i inscripcions al congrés de la Coordinadora de Centres d'Estudis de Parla Catalana.
Tarragona i Reus, 6 i 7 de novembre.
El projecte europeu Prometheus presenta una plataforma interactiva on es recull la festa a banda i banda dels Pirineus.
Es modifiquen les dates i es potencien els espais a l'aire lliure per adaptar la programació a les mesures sanitàries i de protecció necessàries.
Cerca de les activitats de cultura popular i tradicional